Държавен вестник, бр. 72, 2025 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  72
(6) Окончателната стойност на Δg се полу­
чава като среднотежестна стойност от двете 
стойности по ал. 5, при условие че разликата 
между двете не е по-голяма от 0,20 mGal. 
При по-голяма разлика се използва само 
измерването с по-добра оценка на точността.
(7) След окончателната обработка на измер­
ванията се получава окончателната абсолютна 
стойност на силата на тежестта за всеки репер 
и съответната є точност, които се добавят 
в списъка към чл. 106 – приложение № 28.“
§ 23. Член 86 се изменя така:
„Чл. 86. (1) Координатите на реперите (гео­
дезически географски координати и геодези­
ческа височина) се определят в приетата за 
страната геодезическа система. Определянето 
на координати се извършва с геодезически 
ГНСС приемници при спазване изискванията 
на четвърта глава, раздел I на Инструкция 
№ РД-02-20-25 от 20 септември 2011 г. за оп­
ределяне на геодезическите точки с помощта 
на глобални навигационни спътникови систе­
ми (ДВ, бр. 79 от 2011 г.), като не се допуска 
използването на виртуални базови станции.
(2) Обработката на ГНСС измерванията се 
извършва със специализиран софтуер в общ 
проект и задължително включва проверка на 
геометричните условия в мрежата и резултати 
от „свободното“ є изравнение.
(3) Координатите на реперите, върху кои­
то не могат да се извършват непосредствени 
ГНСС измервания, се определят чрез ъгло­
во-дължинни измервания или чрез ГНСС 
измервания в режим RTK, като:
1. при използване на ъглово-дължинни 
измервания – на подходящо място, в бли­
зост до нивелачния репер, се стабилизират 
минимум два временни знака (геодезически 
пирони) – основен и допълнителен; коорди­
натите на основния знак се определят пре­
цизно в статичен режим и знакът става част 
от ГНСС схемата на мрежата, а нормалната 
му височина се определя чрез геометрична 
нивелация и той става част от схемата на 
нивелачния ход; допълнителният знак слу­
жи само за ориентиране на прибора при 
ъглово-дължинните определения; номерата 
на временните знаци се образуват с префикс 
„ТМ“, след който се добавя номерът на съот­
ветния репер и допълнителни символи „О“ 
за основния и „D“ за допълнителния знак; 
пренасянето на геодезическата височина до 
същинския нивелачен репер се извършва чрез 
геометрична нивелация от основния знак; дан­
ните за прецизно определения временен знак 
се вписват в координатния регистър по ал. 8;
2. при използване на ГНСС измервания в 
режим RTK – на подходящо място, в близост 
до нивелачния репер, се стабилизира един 
временен знак (геодезически пирон) – основен; 
координирането на основния знак, номери­
рането му, вписването на данните за него и 
пренасянето на геодезическата височина до 
същинския нивелачен репер се извършва по 
реда на т. 1.
(4) Координатите се определят с точност по 
положение и височина не по-ниска от 0,05 m. 
За специални приложения, изискващи опреде­
ляне на координати с по-висока точност, това 
се указва в съответното техническо задание.
(5) Освен геодезическите географски коор­
динати и геодезическите височини на ниве­
лачните репери се определят и геодезическите 
географски координати и геодезическите висо­
чини на използваните изходни гравиметрични 
точки. Точките се определят по реда на глава 
четвърта, раздел II от Инструкция № РД-02-
20-25 от 20 септември 2011 г. за определяне на 
геодезическите точки с помощта на глобални 
навигационни спътникови системи.
(6) Местоположението (станционирането) 
на ГНСС приемниците при измерванията по 
нивелачните репери и гравиметрични точки 
се фотографира така, че да е видно местораз­
положението на приемника спрямо репера/
точката, както и спрямо сградата/съоръже­
нието или околната ситуация.
(7) Данните от измерванията и обработката 
се представят в електронен вид.
(8) Съставят се координатен регистър съг­
ласно приложение № 17, както и таблици със 
систематизирана информация за извършените 
RTK и статични ГНСС измервания съгласно 
приложение № 17а и приложение № 17б.“
§ 24. В чл. 87 се правят следните изменения 
и допълнения:
1. Създава се нова т. 3:
„3. схема на ГНСС измерванията в подхо­
дящ мащаб;“.
2. Досегашната т. 3 става т. 4 и се изменя 
така:
„4. документираните резултати от полската 
проверка на уредите и пособията, вкл. с данни 
от измервания;“.
3. Досегашните т. 5, 6, 7, 8, 9 и 10 стават 
съответно т. 6, 7, 8, 9, 10 и 11.
§ 25. Член 89 се изменя така:
„Чл. 89. (1) Основните етапи при обработ­
ката на измерванията включват:
1. изчисляване на измерените превишения 
в нивелачните карнети от нивелирането в 
прав и обратен ход;
2. изчисляване на поправките за лата и 
за вертикалната рефракция в приземния 
въздушен слой;
3. предварителна оценка на точността на 
преките измервания от нивелацията;
4. обработка на гравиметричните измер­
вания;
5. обработка на извършените ГНСС из­
мервания;
6. изчисляване на геопотенциалните коти 
в нулева приливна система;
7. изчисляване на нормалните височини 
чрез съответните им нормални превишения 
в нулева приливна система.